cyanic-selkie/wikianc huggingface dataset:
การเรียนรู้เชิงลึก
นักวิจัยในสาขานี้พยายามจะหาวิธีการที่ดีขึ้นในการแทนข้อมูลแล้วสร้างแบบจำลองเพื่อเรียนรู้จากตัวแทนของข้อมูลเหล่านี้ในระดับใหญ่ บางวิธีการก็ได้แรงบันดาลใจมาจากสาขาประสาทวิทยาขั้นสูง โดยเฉพาะเรื่องกระบวนการตีความหมายในกระบวนการประมวลผลข้อมูลในสมอง ตัวอย่างของกระบวนการที่การเรียนรู้เชิงลึกนำไปใช้ได้แก่ การเข้ารหัสประสาท อันเป็นกระบวนการหาความสัมพันธ์ระหว่างตัวกระตุ้นกับการตอบสนองของเซลล์ประสาทในสมอง นักวิจัยด้านการเรียนรู้ของเครื่องได้เสนอสถาปัตยกรรมการเรียนรู้หลายแบบบนหลักการของการเรียนรู้เชิงลึกนี้ ได้แก่ โครงข่ายประสาทเทียมแบบลึก (Deep Artificial Neural Networks) โครงข่ายประสาทเทียมแบบสังวัตนาการ (Convolutional Neural Networks) โครงข่ายความเชื่อแบบลึก (Deep Belief Networks) และโครงข่ายประสาทเทียมแบบวนซ้ำ (Recurrent Neural Network) ซึ่งมีการนำมาใช้งานอย่างแพร่หลายในทางคอมพิวเตอร์วิทัศน์ การรู้จำเสียงพูด การประมวลผลภาษาธรรมชาติ การรู้จำเสียง และชีวสารสนเทศศาสตร์
นิยาม
การเรียนรู้เชิงลึก เป็นสาขาของการเรียนรู้ของเครื่องที่ กล่าวคือ การเรียนรู้เชิงลึกประกอบไปด้วย (1) หน่วยประมวลผลแบบไม่เป็นเชิงเส้นหลายๆชั้น (2) แต่ละชั้น จะเรียนรู้การแทนฟีเจอร์ อาจจะเป็นแบบมีผู้สอนหรือไม่มีผู้สอนก็ได้ ทั้งนี้ โครงสร้างในแต่ละชั้นของการเรียนรู้เชิงลึกจะขึ้นอยู่กับปัญหาที่ต้องการจะแก้ไข อาจจะเป็น hidden layer ของโครงข่ายประสาทเทียม หรือหน่วยประมวลผลตรรกะที่ซับซ้อนก็ได้ หรืออาจจะเป็นโนดใน deep generative model อย่างเช่น โครงข่ายความเชื่อแบบลึก (Deep Belief Networks) หรือเครื่องจักรโบลทซ์มันน์เชิงลึก (Deep Boltzmann Machines) ก็ได้
แนวคิดพื้นฐาน
หลักการโดยทั่วไปของการเรียนรู้เชิงลึกคือการมีหน่วยประมวลผลหลายๆชั้น ข้อมูลขาเข้าในแต่ละชั้นได้มาจากปฏิสัมพันธ์กับชั้นอื่น ๆ ทั้งนี้ การเรียนรู้เชิงลึกพยายามหาความสัมพันธ์ที่ล้ำลึกมากขึ้น นั่นคือ เมื่อมีจำนวนของชั้นและหน่วยประมวลผลที่อยู่ในชั้นมากขึ้น ข้อมูลในชั้นสูง ๆ ก็จะยิ่งล้ำลึกซับซ้อน (abstract) มากขึ้น
สถาปัตยกรรมโครงสร้างของการเรียนรู้เชิงลึกมักจะสร้างแบบเป็นชั้นๆ (layer-by-layer) ไปด้วยวิธี greedy method ซึ่งการหาสิ่งที่ล้ำลึกซับซ้อนมากขึ้นไปเรื่อย ๆ ในแต่ละชั้นนี้เองที่ทำให้การเรียนรู้เชิงลึกมีประสิทธิภาพมากกว่าวิธีการอื่น ๆ
ตัวอย่างเช่น ข้อมูลในชั้นต้น ๆ อาจจะเรียนรู้ว่าภาพที่เข้ามาประกอบด้วยเส้นต่าง ๆ ชั้นที่สูงไปนำเส้นต่าง ๆ มาประกอบกันเป็นรูปสี่เหลี่ยม และชั้นต่อ ๆ มาคือการหาความสัมพันธ์ของเส้นสี่เหลี่ยมจนกระทั่งคอมพิวเตอร์รู้ได้ว่าภาพที่เข้ามาเป็นภาพของธงชาติ เป็นต้น
ในการเรียนรู้แบบมีผู้สอนนั้น การเรียนรู้เชิงลึกจะช่วยลดภาระในการหาฟีเจอร์ที่เกี่ยวข้อง เพราะวิธีการนี้จะแปลงข้อมูลไปสู่รูปแบบอื่นในระดับที่สูงขึ้นโดยอัตโนมัติ และให้ความสำคัญกับข้อมูลที่ซ้ำซ้อนลดลงไปด้วย นอกจากนี้ ยังสามารถนำไปปรับใช้กับการเรียนรู้แบบไม่มีผู้สอนได้ด้วย
การตีความ
เราอาจจะตีความการเรียนรู้เชิงลึกได้ 2 แนวทางคือ ใช้ทฤษฎีประมาณค่าสากล (universal approximation theorem) และใช้การอนุมานด้วยความน่าจะเป็น (probabilistic inference)
ทฤษฎีประมาณค่าสากล สนใจความสามารถของโครงข่ายประสาทแบบป้อนไปข้างหน้า (feedforward neural networks) ที่มี hidden layer เพียงชั้นเดียวและมีขนาดจำกัด เพื่อประมาณค่าของฟังก์ชันต่อเนื่อง    โดย George Cybenko ได้พิสูจน์การเรียนรู้เชิงลึกด้วยทฤษฎีนี้ โดยใช้ฟังก์ชันซิกมอยด์ในปี 1989 และต่อมา Hornik นำไปพิสูจน์ต่อสำหรับ feedforward neural networks ที่มีหลายๆชั้น ในปี 1991
ส่วนการตีความด้วยหลักความน่าจะเป็นนั้น มีแนวคิดมาจากการเรียนรู้ของเครื่อง เสนอขึ้นครั้งแรกโดยเจฟฟรีย์ ฮินตัน โยชัว เบนโจ ยานน์ เลอคุน และเยอร์เกน ชมิดฮูเบอร์ นักวิทยาศาสตร์ผู้บุกเบิกสาขาการเรียนรู้เชิงลึกยุคใหม่ แนวคิดนี้จะเน้นการปรับโครงสร้างการเรียนรู้เชิงลึกด้วยการหาโมเดลค่าที่ดีที่สุด (optimization) ที่ดีทั้งสำหรับข้อมูลการสอน (training) และข้อมูลการทดสอบ (testing) ทั้งนี้ การอนุมานด้วยความน่าจะเป็นนั้นจะมองว่า activation nonlinearity นั้นเป็นฟังก์ชันการกระจายแบบสะสม (Cumulative distribution function) ทำให้เกิดเทคนิคการใช้ dropout เป็นตัวควบคุม (regularizer) สำหรับโครงข่ายประสาทเทียม
ครอว์ฟอร์ด ลอง
ครอว์ฟอร์ด ลอง เกิดเมื่อปี ค.ศ. 1815 ที่เมืองแดเนียลสวิลล์ จบการศึกษาด้านการแพทย์จากมหาวิทยาลัยเพนซิลเวเนีย หลังศึกษาผลงานเกี่ยวกับแก๊สไนตรัสออกไซด์ของฮัมฟรี เดวี ในปี ค.ศ. 1842 ลองก็ได้ใช้แก๊สอีเทอร์ในการผ่าตัดเนื้องอกที่คอให้กับคนไข้ชื่อ เจมส์ เอ็ม. วีเนเบิล (James M. Venable) และใช้ในการรักษาต่อมาอีกหลายครั้ง เขาตีพิมพ์ผลงานของตัวเองลงในวารสารการแพทย์และศัลยศาสตร์ ปี ค.ศ. 1849 (The Southern Medical and Surgical Journal)
ต่อมาในปี ค.ศ. 1851 ลองย้ายไปอยู่ที่เมืองเอเธนส์และทำงานเป็นศัลยแพทย์ ทำการรักษาให้กับทหารทั้งสองฝ่ายในสงครามกลางเมืองอเมริกา จนกระทั่งเสียชีวิตด้วยโรคหลอดเลือดสมอง ในปี ค.ศ. 1878
รัฐไบเอิร์น
ไบเอิร์น (Bayern) หรือในภาษาอังกฤษเรียก บาวาเรีย (Bavaria) มีชื่ออย่างเป็นทางการว่า เสรีรัฐไบเอิร์น (Freistaat Bayern, ; Freistoot Boarn) เป็นหนึ่งในสิบหกรัฐของประเทศเยอรมนี ถือเป็นรัฐที่มีอาณาเขตใหญ่ที่สุดในประเทศเยอรมนี อยู่ทางทิศตะวันออกเฉียงใต้ มีประชากรประมาณ 12.5 ล้านคน มีพื้นที่ประมาณ 70,548 ตารางกิโลเมตร เมืองหลวงคือเมืองมิวนิก เชื้อสายประชากรเป็นชาวไบเอิร์น 6.4 ล้านคน, ฟรังโคเนีย 4.1 ล้านคน, และสวาเบีย 1.8 ล้านคน
โฮโต
โฮโต เป็น อาหารท้องถิ่น ที่ผลิตในพื้นที่รอบ ๆ จังหวัดยามานาชิ ในปี 2007 ได้รับเลือกจาก กระทรวงเกษตร ป่าไม้ และประมง ให้เป็นหนึ่งใน "100 สุดยอดอาหารท้องถิ่นของหมู่บ้านเกษตรกรรม ภูเขา และประมง" โดยคัดเลือกจากรสชาติท้องถิ่นที่สืบทอดกันมาในแต่ละภูมิภาค
ในจังหวัดยามานาชิ มีคำพูดว่า "ถ้าทำโฮโตไม่เป็นจะไม่สามารถไปเป็นเจ้าสาวได้" (ほうとうをうてないと嫁に出せない)
รัฐไบเอิร์น
เขตการปกครอง
รัฐไบเอิร์นแบ่งออกเป็น 7 ส่วนภูมิภาคเทียบเท่าจังหวัดที่เรียกว่า เรกีรุงชเบเซิร์ค อันประกอบด้วย:
โฮโต
โดยพื้นฐานแล้ว เป็นอาหารประเภทหนึ่งที่ทำโดยการนวดแป้งสาลี แล้วหั่นเป็นเส้นหนาสั้น ๆ เคี่ยวในซุปมิโซะที่มีฟักทองและผักอื่น ๆ และกินร้อน ๆ
รัฐไบเอิร์น
เมืองใหญ่
รายชื่อเมืองใหญ่สุดในรัฐไบเอิร์น
โฮโต
โฮโตอาจไม่จำเป็นต้องอยู่ในรูปของเส้นบะหมี่ ในบางภูมิภาคนอกจากแป้งข้าวสาลีแล้วก็อาจใช้ธัญพืชอื่นหรืออาจใช้ก้อนซุยตง และอาจใช้โชยุใช้แทนมิโซะสำหรับเครื่องปรุง และกินเป็นบะหมี่เย็น จัดเรียงบนกระชอน
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
'''การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500''' นับเป็น การเลือกตั้งทั่วไปครั้งที่ 8 ของประเทศไทย เป็นการเลือกตั้งครั้งแรกหลังการรัฐประหารยึดอำนาจ จอมพลแปลก พิบูลสงคราม และ พลตำรวจเอกเผ่า ศรียานนท์ ผู้มีสิทธิเลือกตั้งครั้งนี้คือ 44.1%
โดยการเลือกตั้งครั้งนี้ เป็นไปตามบัญญัติรัฐธรรมนูญแห่งราชอาณาจักรสยาม พ.ศ. 2475 แก้ไขเพิ่มเติม พ.ศ. 2495 ซึ่งเป็นรัฐธรรมนูญที่ใช้กันในเวลานั้น โดยกำหนดให้มีขึ้นในวันที่ 15 ธันวาคม พ.ศ. 2500 ซึ่งผลการเลือกตั้ง ปรากฏว่า พรรคสหภูมิ เป็นพรรคที่ได้รับคะแนนมากที่สุด โดยได้จำนวนสมาชิกสภาผู้แทนราษฎร (ส.ส.) จำนวน 44 ที่นั่ง จากจำนวนเสียงทั้งหมดในสภาผู้แทนราษฎร 160 ที่นั่ง ขณะที่พรรคประชาธิปัตย์ ได้รับเลือกมาเป็นลำดับที่สอง ได้จำนวน 39 ที่นั่ง แต่ในพื้นที่กรุงเทพมหานคร ทั้งจังหวัดพระนครและจังหวัดธนบุรี อันเป็นเมืองหลวง ทางพรรคได้ใช้ผู้สมัครชุดเดิมจากการเลือกตั้งเมื่อครั้งที่แล้ว ซึ่งได้เพียง 2 ที่นั่ง ครั้งนี้ได้มากถึง 11 ที่นั่ง นับว่ามากที่สุด และทางพรรคชาติสังคม ที่ตั้งขึ้นมาโดยจอมพล สฤษดิ์ หัวหน้าคณะรัฐประหาร ก็ได้รับเลือกตั้งมาด้วยจำนวน 9 ที่นั่ง โดยภาพรวมการเลือกตั้งครั้งนี้มีผู้ออกมาใช้สิทธิคิดเป็นร้อยละ 30 ซึ่งถือว่าน้อยมาก แต่จอมพลสฤษดิ์ซึ่งขณะนั้นดำรงตำแหน่งผู้บัญชาการทหารบกและเป็นหัวหน้าพรรคชาติสังคมมีความกังวลว่าพรรคสหภูมิที่ตนเองให้การสนับสนุนจะไม่มีเสถียรภาพมากพอจึงตัดสินใจยุบพรรคสหภูมิและพรรคเสรีมนังคศิลาพร้อมกับดูด ส.ส. ประเภท 1 ซึ่งไม่สังกัดพรรคและ ส.ส. ประเภท 2 ซึ่งมาจากการแต่งตั้งเข้ามาอยู่ในพรรคชาติสังคม
การจัดตั้งรัฐบาล จอมพล สฤษดิ์ ได้แนะนำให้ พลโท ถนอม กิตติขจร รองหัวหน้าพรรคพรรคชาติสังคม ร่วมกับพรรคการเมืองอื่น ๆ จัดตั้งรัฐบาลขึ้นมา โดย พลโท ถนอม กิตติขจร ได้รับพระบรมราชโองการโปรดเกล้าฯ ให้ดำรงตำแหน่งนายกรัฐมนตรี เป็นครั้งแรก ในวันที่ 1 มกราคม พ.ศ. 2501 โดยมีบุคคลสำคัญบางคนที่ได้รับตำแหน่งในรัฐบาลชุดนี้ ได้แก่ พลโท ประภาส จารุเสถียร เป็นรองนายกรัฐมนตรี และรัฐมนตรีว่าการกระทรวงมหาดไทย และพระเจ้าวรวงศ์เธอ พระองค์เจ้าวรรณไวทยากร กรมหมื่นนราธิปพงศ์ประพันธ์ ดำรงตำแหน่งรัฐมนตรีว่าการกระทรวงการต่างประเทศ
ขณะที่ทางพรรคประชาธิปัตย์ ได้ทำหน้าที่เป็นฝ่ายค้าน ต่อมาในวันที่ 20 ตุลาคม ปีเดียวกัน จอมพล สฤษดิ์ ก็ได้ทำการรัฐประหารอีกครั้ง โดยประกาศให้ยกเลิกพรรคการเมืองทั้งหมด, ยกเลิกรัฐธรรมนูญ และยกเลิกรัฐสภา พร้อมกับขึ้นดำรงตำแหน่งนายกรัฐมนตรีแทน
ผลการเลือกตั้ง
ผลการเลือกตั้งสมาชิกสภาผู้แทนราษฎร ประเภทที่ 1
ประเทศกาบองในโอลิมปิกเยาวชนฤดูร้อน 2018
ประเทศกาบอง เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติกาบองเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศกาบองไม่ได้รับเหรียญรางวัลใด ๆ
ว่ายน้ำ
ผลการแข่งขันดังนี้ :
พัชริดา วัฒนา
พัชริดา วัฒนา (ชื่อเล่น แหม่ม) เกิดวันที่ 14 ตุลาคม พ.ศ. 2510 ที่จังหวัดพระนคร เป็นนักร้องชาวไทย มีผลงานร่วมกับวงสาว สาว สาว และผลงานศิลปินเดี่ยว เป็นครูสอนร้องเพลง เป็นอดีตผู้บริหารฝ่ายพัฒนาศิลปินบริษัทอาร์เอส เป็นบุตรสาวของนักร้องอาชีพสุดา ชื่นบาน และยังมีน้องสาวต่างบิดาซึ่งก็เป็นนักร้องเช่นกันคือ โมเม - นภัสสร บุรณศิริ
ประวัติ
แหม่มศึกษาที่โรงเรียนสตรีวรนาถบางเขน ตั้งแต่ประถมจนถึงมัธยม ป.1 - ป.4 ต่อมาย้ายไปศึกษาที่โรงเรียนวัฒนาวิทยาลัย (สายศิลป์-ฝรั่งเศส)  ตั้งแต่ระดับประถม 5 ถึง มัธยม 6 ต่อมาศึกษาระดับอุดมศึกษา คณะมนุษย์ศาสตร์ มหาวิทยาลัยหอการค้าไทย สาขาวิชาภาษาอังกฤษ และเข้าศึกษาต่อในระดับมหาบัณฑิต คณะนิเทศศาสตร์ จุฬาลงกรณ์มหาวิทยาลัย สาขาวิชาวิทยุ-โทรทัศน์ สำเร็จการศึกษาในปี 2535
จากนั้นแหม่ม พัชริดา ได้เป็นนักร้องอิสระ รับงานร้องคอรัส และร้องเพลงประกอบละคร มีเพลงแรกคือ "ริษยา" ประกอบละคร ริษยา (2534) ซึ่งได้รับรางวัลเพลงนำละครยอดเยี่ยมรางวัลโทรทัศน์ทองคำ และร้องเพลงประกอบละคร กระถินริมรั้ว ซึ่งสร้างสรรค์โดย อาร์เอส
หลังจากนั้นจึงได้เซ็นสัญญาเป็นศิลปิน เป็นนักร้องหญิงคนแรกของค่ายอาร์เอส โปรโมชั่น 1992 ออกอัลบัมแรก ผู้หญิงมีฝัน ในปี 2536 ซึ่งเป็นการนำเพลงของศิลปินผู้ชายมาร้องใหม่ มีเพลงฮิตคือ ทิ้ง ซึ่งต้นฉบับเป็นของวง Outsider ต่อมา ต่อมาได้มีอัลบั้มที่เป็นเพลงใหม่หมดในชุด หัวใจร้องเพลง มีเพลงฮิตคือ รักไม่มีวันตาย ในช่วงการเป็นศิลปินเดี่ยวนับว่าเป็นนักร้องที่ร้องเพลงประกอบละครโทรทัศน์มากมาย มีเพลงที่เป็นที่รู้จักคือ ญาติกา ประกอบละครเรื่อง ญาติกา และ ด้วยแรงอธิษฐาน ประกอบละครด้วยแรงอธิษฐาน เป็นต้น
แหม่ม พัชริดายังคอรัสให้ศิลปินร่วมค่าย และได้ควบตำแหน่งสอนร้องเพลงขั้นพื้นฐานและพัฒนาศิลปินของอาร์เอสไปด้วย นอกจากนี้โมเม นภัสสร น้องสาวก็ได้มาเป็นศิลปินของอาร์เอสเช่นกัน
แหม่ม พัชริดา มีผลงานในฐานะศิลปินเดี่ยวกับอาร์เอส 10 อัลบัม อัลบัมสุดท้ายคือ Reason of Love ซึ่งมีเพลงโปรโมทแรกคือ ผู้หญิงวนซ้าย ผู้ชายวนขวา ซึ่งได้รางวัลรางวัลประเภทเพลงและมิวสิกวิดีโอดีเด่น รางวัลโทรทัศน์ทองคำ ครั้งที่ 22 ปี 2550 รวมถึงมีผลงานเพลงในอัลบัมพิเศษ เช่น เพลง อย่าคิดว่าเธอไม่มีใคร ที่ร้องร่วมกับโมเม น้องสาว และเพลง รักที่จะรัก ที่เป็นการกลับมามีผลงานเพลงร่วมกับ ปุ้ม อรวรรณ สาว สาว สาว ร่วมถึงแหม่มยังได้ร่วมเขียนเนื้อร้องในเพลงนี้ด้วย
รวมถึงทำงานเบื้องหลังในฐานะครูสอนร้องเพลงของศิลปินมากมาย ตั้งแต่ยุค Generation Next อาทิ แร็พเตอร์ เจอาร์-วอย โดม ลิฟท์-ออย ดัง พันกร จากนั้นได้ดูแลฝ่ายพัฒนาศิลปิน เป็นครูนักปั้น ที่ปั้นศิลปินอย่าง ดีทูบี บี-มิกซ์ โฟร์-มด ศิลปินในยุค กามิกาเซ่ ได้แก่ หวาย เฟย์ ฟาง แก้ว รวมถึงศิลปินลูกทุ่งอย่าง ใบเตย อาร์สยาม และศิลปินอีกมากมาย ในการทำงานมีตำแหน่งสูงสุดเป็นเจ้าหน้าที่บริหารอาวุโสฝ่ายพัฒนาศิลปิน บริษัท อาร์เอส จำกัด(มหาชน) และยังแหม่ม พัชริดา ก็ได้ร่วมก่อตั้งโครงการ RSATP หรือ RS Artist Training Program ซึ่งเป็นโครงการปลุกปั้นศิลปินหน้าใหม่ของบริษัท RS ถึงจัดขึ้นถึง 7 รุ่น
แหม่ม พัชริดา วัฒนา ได้ลาออกจากค่ายอาร์เอสเมื่อช่วงกลางเดือนมกราคม 2561 หลังจากร่วมงานกับค่ายอาร์เอสมาเกือบ 30 ปี ในปี 2561 แหม่ม พัชริดาได้กลับมารวมตัวกับสมาชิกวง สาว สาว สาว เพื่อแสดงคอนเสิร์ตใหญ่ของ สาว สาว สาว อีกครั้ง
ส่วนในด้านธุรกิจ มี Chasse’ Dance Studio เป็นสตูดิโอเปิดสอน การเต้น การขับร้อง การแสดง ร่วมกับโมเม และเคยเปิดร้านกาแฟ Pat's Tea Room & Coffee Club เป็นโค้ชรายการประกวดร้องเพลง เดอะวอยซ์ คิดส์ ทางช่อง PPTV และปัจจุบัน กรรมการรายการ เพลงเอก ทางช่องเวิร์คพอยท์
ผลงานอัลบั้มเดี่ยว
''ชุด ผู้หญิงมีฝัน (2536) ''ชุด หัวใจร้องเพลง (2537) ''ชุด รวมบทเพลงแทนใจ (2538) (อัลบั้มรวมฮิต) ''ชุด แทนความรู้สึกดี ๆ (2539) ''ชุด Color of Love สีสันของความรัก (2541) ''ชุด Love Book (2543) ''ชุด Beloved (2544) ''ชุด คนของความเหงา (2546) ''ชุด เพลงรักในสายลม 1 (2547) ''ชุด เพลงรักในสายลม 2 (2547) ''ชุด Reason of Love (2550)
อินฟันเต
คำว่า príncipe (เจ้าชาย) และ princesa (เจ้าหญิง) ในสเปนและโปรตุเกสจะใช้กับรัชทายาทและพระชายาในองค์รัชทายาทเท่านั้น เช่น เจ้าชายเฟลีเป เจ้าชายแห่งอัสตูเรียส และเจ้าหญิงเลตีเซีย เจ้าหญิงแห่งอัสตูเรียส พระชายา ส่วนพระราชโอรสธิดานอกจากนี้ถือเป็นอันฟันเต/อินฟันตาทั้งสิ้น
คำว่า infante มีรากศัพท์มาจากคำในกลุ่มภาษาโรมานซ์ ซึ่งแปลว่า "ลูก" เมื่อใช้เป็นอิสริยยศจึงหมายถึงว่าเจ้าพระองค์นั้นเป็นพระราชบุตร อินฟันเต/อินฟันตาจึงมีหมายถึงเจ้าชาย/เจ้าหญิงในความหมายโดยทั่วไป
ซิ่งไปกับปาฏิหาริย์ (ภาพยนตร์)
ซิ่งไปกับปาฏิหาริย์ ภาพยนตร์สัญชาติอเมริกัน เป็นภาพยนตร์ดราม่า ออกฉายในปี ค.ศ. 2003 กำกับโดย Alex Kendrick
วงศ์กลอย
วงศ์กลอย (Dioscoreaceae ) เป็นวงศ์ของพืชใบเลี้ยงเดี่ยว มีประมาณ 750 สปีชีส์ 9 สกุล  ในระบบ APG II system จัดให้อยู่ในอันดับ Dioscoreales และได้นำพืชจากวงศ์ Taccaceae และ Trichopodaceae มารวมไว้ด้วย
กวางเหอ
ในศักราชกวางเหอปีที่ 7 เดือน 12 เปลี่ยนชื่อศักราชเป็นจงผิงปีที่ 1
เดอะเกม (อัลบั้มควีน)
โดยผลงานเพลง Crazy Little Thing Called Love, Sail Away Sweet Sister (To The Sister I Never Had), Coming Soon, และ Save Me บันทึกเสียงช่วงเดือนมิถุนายน ถึงกรกฎาคม ค.ศ. 1979 ส่วนเพลงที่เหลือของอัลบั้มบันทึกระหว่างเดือนกุมภาพันธ์และพฤษภาคม ค.ศ. 1980
แขวงบางไผ่
บางไผ่ เป็นแขวงหนึ่งของเขตบางแค กรุงเทพมหานคร สภาพโดยทั่วไปเป็นแหล่งที่อยู่อาศัยและแหล่งเกษตรกรรมผสมผสาน
ที่ตั้งและอาณาเขต
แขวงบางไผ่มีอาณาเขตติดต่อกับเขตการปกครองข้างเคียงดังนี้
การคมนาคม
ถนนสายหลักในพื้นที่แขวงบางไผ่ ได้แก่ ถนนสายรองในพื้นที่แขวงบางไผ่ ได้แก่
จีเอ็มเอ็มทีวี เรคคอร์ด
จีเอ็มเอ็มทีวี เรคคอร์ด (GMMTV Records) (ชื่อเดิม: บิ๊กอายส์ Big Eyes) ค่ายเพลงย่อยในเครือจีเอ็มเอ็ม แกรมมี่ เปิดตัวอย่างเป็นทางการในปี พ.ศ. 2554 แรกเริ่มเดิมที "บิ๊กอายส์" เป็นส่วนหนึ่งของ จีเอ็มเอ็มทีวี ที่บริหารงานโดย สถาพร พานิชรักษาพงศ์ โดยมีศิลปินแรกเริ่มของค่ายอย่าง บีโอวาย, ชาช่า, น้ำชา, ส้ม, เตชินท์ โดยในตอนนั้นใช้ชื่อค่ายอย่างไม่เป็นทางการว่า "มังกี้ ทาวน์" และมักจะมีโลโก้ แบงแชนแนล ปรากฏในปกอัลบั้มของศิลปิน
ปัจจุบัน จีเอ็มเอ็มทีวี เรคคอร์ด ยังคงเป็นหน่วยธุรกิจย่อยของของจีเอ็มเอ็มทีวี โดยมีหน้าที่ผลิตเพลงประกอบละครโทรทัศน์และมิวสิควิดีโอ ซึ่งจีเอ็มเอ็มทีวีรับหน้าที่จัดการและดูแลศิลปินในสังกัดโดยตรง
โท้ด
โท้ด (Toad) หรือ คิโนะปิโอะ เป็นเห็ดที่เป็นทหารของอาณาจักรเห็ด โท้ดไม่ใช่ตัวละครที่มีอยู่ตัวเดียวจากที่สังเกตว่าโท้ดมีหลายตัวในอาณาจักรเห็ด และเป็นตัวละครเดียวที่เป็นคนส่งข่าวให้กับมาริโอกับลุยจิว่าเจ้าหญิงถูกลักพาตัวไปเพราะโท้ดไม่สามารถปกป้องเจ้าหญิงจากบาวเซอร์ได้นั่นเอง ในบางครั้งโท้ดก็จะถูกเรียกว่า ชาวบ้านเห็ด
การปรากฏตัว
โท้ดปรากฏตัวในเกมชุดมาริโอทุกภาค ทั้งเกมแบบผจญภัย อาร์พีจี ซีรีส์มาริโอปาร์ตี้ มาริโอคาร์ท และซีรีส์ซูเปอร์สแมชบราเธอร์ส รวมทั้งเกมที่ลุยจิเป็นตัวนำ
เกี่ยวกับตัวละคร
โท้ด เป็นเด็กหนุ่มในหมู่บ้านของอาณาจักรเห็ดผู้แอบหลงรักเจ้าหญิงพีชมาตลอด และได้ไปขอพรกับสิ่งลี้ลับใต้ปราสาทเพื่อให้เจ้าหญิงหันมาสนใจและได้ใกล้ชิดเจ้งหญิงตลอดไป และหลุดปากไปว่าจะแลกกับอะไรก็ได้ จนกระทั่งอาณาจักเห็ดถูกสาป จนตัวเองและผู้คนในอาณาจักรกลายเป็นเห็ดไป ด้วยความรู้สึกผิดจึงได้สัญญาว่าจะคอยดูแลปกป้องเจ้าหญิงจนนาทีสุดท้าย ปรากฏตัวครั้งแรกในเกม ซูเปอร์มาริโอบราเธอร์ส
การวางแผนทรัพยากรองค์กร
การวางแผนทรัพยากรองค์กร (enterprise resource planning ย่อ ERP) หมายถึง การบริหารจัดการภายในองค์กร เนื่องจากมีการแข่งขันกันที่สูง องค์กรต่าง ๆ จึงต้องมีการพัฒนากระบวนการและข้อมูลทั้งหมด ในองค์กร เพื่อที่จะได้มีศักยภาพในการแข่งขันมากขึ้น โดยจะมีการนำอินเทอร์เน็ตเข้ามามีบทบาทในห่วงโซ่อุปทาน (supply chain) โดยเป็นแหล่งจำหน่ายสินค้าที่ตอบสนองความต้องการของผู้บริโภคโดยตรง โดยการผลิตตามความต้องการของลูกค้า ซึ่งจะมีการติดต่อระหว่างสายการผลิตไปจนถึงช่องทางจำหน่ายทั้งนี้เพื่อที่จะลดขั้นตอนในห่วงโซ่อุปทาน จะทำให้ลดค่าใช้จ่ายในกระบวนการผลิต ซึ่งจะต้องมีการปรับเปลี่ยนกระบวนการการผลิตดังนี้ อินเทอร์เน็ตนั้นได้เข้ามามีส่วนในการเปลี่ยนแปลงพฤติกรรมของผู้ซื้อสินค้า ผู้ซื้อสามารถสั่งซื้อของได้เพียงปลายนิ้วคลิก และยังสามารถเลือกรูปแบบตามความต้องการได้ นอกจากเป็นเครื่องมือในการซื้อและแหล่งข้อมูลที่สำคัญ แล้วนั้นยังทำให้ธุรกิจนั้นเคลื่อนไปอย่างรวดเร็วด้วย สำหรับผู้ผลิตแล้วการที่มี e-Business อย่างเดียวนั้นคงจะไม่สามารถทำงานได้ดีหากปราศจากโซ่อุปทานที่เป็นมืออาชีพและสินค้าที่มีคุณภาพและมีชื่อเสียงระดับโลก เพื่อที่จะผลิตสินค้าให้เป็นที่พอใจของลูกค้า การที่มีสินค้าเพียงเก็บไว้ในคงคลังนั้นคงไม่พอแล้ว สำหรับตลาดที่มีการแข่งขันสูงในตอนนี้ ลักษณะของกลยุทธ์ทาง e-Manufacturing เป็นอย่างไร ลองดูเรื่องสั้นนี้ที่จะช่วยให้มีความเข้าใจมากขึ้น เรื่องนี้เป็นเรื่องราวของลิมิตสวิตช์ (Limit Switch) ซึ่งเป็นเพียงแค่สวิตช์ปิดเปิดธรรมดาที่มีแขนยื่นออกมา ตัวลิมิตสวิตช์ จะอยู่ติดบนสายพาน ในแต่ละครั้งที่วัตถุผ่านมาบนสายพาน มันจะผลักตัวแขนออกไปทางหนึ่งซึ่งหมายถึงสวิตช์กำลังเปิดอยู่ และเมื่อกล่องผ่านไปตัวแขนก็จะตีกลับมาที่เดิม
ประวัติ
แนวคิด ERP เริ่มในยุคปี ค.ศ. 1990 ที่ประเทศสหรัฐอเมริกา จุดกำเนิดเริ่มแรกของ ERP มาจากแนวคิดของการพัฒนาระบบการบริหารการผลิตรวม (Material Requirement Resource Planning / Manufacturing Resource Planning, MRP System) ของอุตสาหกรรมการผลิตในอเมริกา โดยคำว่า ERP และแนวคิดของ ERP นั้นก็พัฒนามาจาก MRP ในที่นี้จะทำการอธิบาย ความเป็นมาของ MRP โดยย่อว่ามีความเป็นมาอย่างไร และทำไมจึงพัฒนามาเป็น ERP ได้ ซึ่งจะช่วยให้สามารถเข้าใจความหมายของ ERP ได้ดียิ่งขึ้น และตัวแนวคิด ERP เองก็ยังมีวิวัฒนาการอยู่ จาก ERP ก็จะเป็น Extended ERP และจะพัฒนาไปเป็น Next Generation ERP ต่อไปในอนาคต
แนวคิด MRP เกิดขึ้นครั้งแรกที่อเมริกาในยุคต้นของ ค.ศ. 1960 ในช่วงแรก MRP ย่อมาจาก Material Requirement Planning (การวางแผนความต้องการวัสดุ) เป็นวิธีการในการหาชนิดและจำนวนวัสดุที่ต้องใช้ในการผลิตตามตารางเวลาและจำนวนสินค้าที่ได้วางแผนโดย MPS (Master Production Schedule) ย่างเข้ายุคปี ค.ศ. 1970 MRP ได้รับการพัฒนาให้มีความสามารถในการป้อนกลับข้อมูลการผลิตจริงใน shop floor นอกจากนั้นยังเพิ่มแนวคิดเรื่อง การวางแผนความต้องการกำลังการผลิต (capacity requirements planning)
จากความสำเร็จของ Closed Loop MRP ก็เกิดการพัฒนาต่อยอดขึ้นเป็น MRP II ในยุคปี ค.ศ. 1980 (โดย MRP ใหม่นี้ย่อมาจาก Manufacturing Resource Planning) ซึ่งได้รวมการวางแผนและบริหารทรัพยากรการผลิตอื่น ๆ นอกจากการวางแผนและควบคุมกำลังการผลิต และวัตถุดิบการผลิต เข้าไปในระบบด้วย MRP II เป็นแนวคิดที่ใช้ในอุตสาหกรรมการผลิต ERP ได้ขยายแนวคิดของ MRP II ให้สามารถใช้ได้ทั้งองค์กรของธุรกิจที่หลากหลาย โดยการรวมระบบงานหลักทุกอย่างในองค์กรเข้ามาเป็นระบบเดียวกัน
คำจำกัดความ
การวางแผนทรัพยากรองค์กร (ERP) เป็นการนำระบบงานทุกอย่างในองค์กรมาทำการเชื่อมโยงเข้าด้วยกันและมีการนำข้อมูลจากทุกแผนกงานต่าง ๆ นั้นนำมาใช้ร่วมกันเพื่อให้การดำเนินงานมีประสิทธิภาพมากขึ้น และมีผู้ที่ได้ให้ความหมายหรือคำนิยามเกี่ยวกับการวางแผนทรัพยากร องค์กรไว้ดังต่อไปนี้
การวางแผนทรัพยากรองค์กร (ERP) โดยการมุ่งเน้นที่จะปรับปรุงระบบการดำเนินงานและการพัฒนาบุคลากรขององค์กร เพื่อให้องค์กรมีขีดความสามารถในการแข่งขัน ซึ่งเป็นการผสานกลยุทธ์ทางธุรกิจ เทคโนโลยี และบุคลากรเข้าด้วยกันเพื่อให้เกิดประสิทธิภาพและประสิทธิผลในการดำเนินงาน (ธงชัย สันติวงษ์, http://www.nationejobs.com/ask/guru_t2_thai.asp?askno=1066 )
ทุกสิ่งทุกอย่างภายในองค์กรที่ทำให้เกิดผลผลิตขององค์กรได้ สามารถสร้างมูลค่าเพิ่มในสิ่งที่เราทำได้ เช่น การบริการ, การผลิต ที่เราจะเข้าไปแปรสภาพให้ได้มูลค่าเพิ่ม และเราจะจัดการวางแผนทรัพยากรองค์กร (ERP) นี้อย่างไรนั่นเอง การวางแผนทรัพยากรองค์กร (ERP) นี้จำเป็นจะต้องเชื่อมโยงกับซอฟต์แวร์ เพื่อให้การเชื่อมโยงสามารถนำไปจัดการกระบวนการต่าง ๆ ได้ เช่น เพื่อซื้อวัตถุดิบเข้ามา, การรับคำสั่งของลูกค้าให้ถูกต้อง, ส่งมอบสินค้าในเวลาที่ต้องการ ฯลฯ ซึ่งกระบวนการเหล่านี้จะต้องนำคิดเป็นต้นทุน จัดทำเป็นบัญชี โดยการใช้ซอฟต์แวร์เพื่อให้ข้อมูลต่าง ๆ เชื่อมโยงกันทั้งองค์กร และเป็นข้อมูลที่ถูกต้องแม่นยำ และประสานกันเป็นหนึ่งนั่นเอง (ปรีชา พันธุมสินชัย, 2547)
ระบบสารสนเทศในองค์กรวิสาหกิจที่สามารถบูรณาการ (Integrate) รวมงานหลัก (core business process) ต่าง ๆ ในบริษัททั้งหมด ได้แก่ การจัดซื้อจัดจ้าง, การผลิต, การขาย, การบัญชี และการบริหารบุคคล เข้าด้วยกันเป็นระบบที่สัมพันธ์กันและสามารถเชื่อมโยงกันอย่างทันทีทันใด (real time) (อิทธิ ฤทธาภรณ์ และ กฤษดา วิศวธีรานนท์, 2547:7)
ปลาบู่น้ำตก
ปลาบู่น้ำตก เป็นสกุลของปลาน้ำจืดขนาดเล็กสกุลหนึ่ง ในวงศ์ปลาบู่ (Gobiidae) ใช้ชื่อสกุลว่า Rhinogobius (/ไร-โน-โก-บิ-อัส/; คำแปล rhino เป็นภาษากรีกแปลว่า "จมูก", gobius หมายถึง "ปลาบู่" )
โดยมากเป็นปลาขนาดเล็ก มีความแตกต่างระหว่างเพศเห็นชัดเจน มีลำตัวเรียวยาว พบกระจายพันธุ์เฉพาะในทวีปเอเชียทั้งเขตร้อนและเขตหนาว ทั้งในตอนใต้ของประเทศจีน, ไต้หวัน, ฮ่องกง และเวียดนาม บางชนิดพบได้ในน้ำกร่อยและทะเล มักอาศัยอยู่ในแหล่งน้ำที่มีอุณหภูมิค่อนข้างเย็น หลายชนิดนิยมเป็นปลาสวยงาม
สำหรับในประเทศไทย พบปลาบู่ในสกุลนี้อย่างน้อย 2 ชนิด คือ ปลาบู่น้ำตกเชียงใหม่ (Rhinogobius chiengmaiensis) และปลาบู่น้ำตกแม่โขง (R. mekongianus)
ชนิด
พบประมาณ 62 ชนิด
ข้าวกล้องงอก
ข้าวกล้องงอก เป็นผลิตภัณฑ์ที่ทำจากข้าวกล้องที่เพิ่งงอก มีคุณค่าทางโภชนาการมากกว่าข้าวสวยและแปรรูปเพื่อให้รับประทานได้ง่ายขึ้น
ในปี 1990 มีรายงานว่า กรดแกมมาอะมิโนบิวทีริก (GABA) ในข้าวจะเพิ่มขึ้นเมื่อเริ่มงอก จึงเป็นที่สนใจและถูกนำไปขายในเชิงพาณิชย์
วงศ์ปลาฉลามเพียงพอน
ปลาฉลามเพียงพอน (weasel shark) เป็นวงศ์ของปลากระดูกอ่อนจำพวกปลาฉลามวงศ์หนึ่ง ใช้ชื่อวงศ์ว่า Hemigaleidae อยู่ในอันดับปลาฉลามครีบดำ (Carcharhiniformes) พบได้ตั้งแต่ภาคตะวันออกของมหาสมุทรแอตแลนติกไปยังมหาสมุทรแปซิฟิก พบในน่านน้ำชายฝั่งทะเลตื้นที่ระดับความลึก 100 เมตร
มีรูปร่างโดยรวมคือ มีขนาดเล็ก มีความยาวไม่เกิน 1.4 เมตร แต่ฉลามบางชนิดเช่น Hemipristis elongatus อาจยาวถึง 2.4 เมตร พวกมันมีตาเป็นวงรีแนวนอน มีเกลียวเล็ก ๆ แบบก้นหอย ครีบหลังสองครีบ (ครีบแรกอยู่ค่อนไปข้างหน้าของครีบเชิงกราน) ครีบหางมีความแข็งแรงมาก
ยูฟ่าคัพ 2000 นัดชิงชนะเลิศ
ยูฟ่าคัพ 2000 นัดชิงชนะเลิศ เป็นการแข่งขันฟุตบอลที่จะจัดขึ้นเมื่อวันที่ 17 พฤษภาคม ค.ศ. 2000 ที่ พาร์เคนสเตเดียม ในโคเปนเฮเกน, ประเทศเดนมาร์กที่จะตัดสินหาทีมชนะเลิศของ ยูฟ่าคัพ ฤดูกาล 1999–2000. เกมนัดนี้เป็นการแข่งขันระหว่าง กาลาทาซาไร ของตุรกี และ อาร์เซนอล ของอังกฤษ, และเป็นนัดชิงชนะเลิศของฤดูกาล 1999–2000, เป็นนัดชิงชนะเลิศครั้งที่ 29 ของการแข่งขันฟุตบอลสโมสรยุโรปใหญ่ที่สุดเป็นลำดับที่สอง, ยูฟ่าคัพ. ครั้งนี้เป็นการลงสนามในนัดชิงชนะเลิศฟุตบอลสโมสรยุโรปของกาลาทาซาไรและเป็นนัดชิงชนะเลิศยูฟ่าคัพครั้งแรกของอาร์เซนอล.
ร้องสู้ไฟ Keep Your Light Shining Thailand
โดยมีกรรมการตัดสินที่สามารถ "เก็บ" ผู้เข้าแข่งขันได้ในแต่ละรอบ นั่นคือ “เจ – เจตริน วรรธนะสิน” และ “ใหม่ เจริญปุระ” โดยมี ดีเจภูมิ ภูมิใจ ตั้งสง่า เป็นพิธีกร
รูปแบบและกติกาการแข่งขัน
การแข่งขันรายการ "ร้องสู้ไฟ Keep Your Light Shining Thailand" เริ่มจากการคัดเลือกรอบออดิชัน (Audition) จนกระทั่งได้ผู้เข้าแข่งขันในรายการทั้งหมด 84 คน แบ่งผู้เข้าแข่งขันสัปดาห์ละ 7 คน ทั้งหมด 12 สัปดาห์ โดยในแต่ละสัปดาห์ ผู้เข้าแข่งขันทั้ง 7 คนจะต้องร้องเพลงเดียวกัน โดยแต่ละคนจะได้ร้องเพลงคนละ 1 ท่อน (20-30 วินาที) เท่านั้น เมื่อไฟไปตกที่ผู้ใด คนนั้นจะต้องเป็นคนร้องอย่างเต็มความสามารถ ขณะที่ผู้เข้าแข่งขันกำลังปะทะกันอยู่นั้น ผู้ชมทั้ง 300 คนในห้องส่งจะเป็นผู้โหวตให้คะแนนแต่ละคน เมื่อเพลงที่ 1 และ 2 จบลง ไฟสีแดงสามดวงจะส่องไปยังผู้มีคะแนนต่ำที่สุดสามอันดับ กรรมการมีสิทธิ์เลือกเก็บผู้เข้าแข่งขันไว้ 2 คน ส่วนคนที่ไม่ถูกเก็บจะต้องกลับบ้านไป เมื่อสองเพลงแรกจบลง กติกาจะเปลี่ยน ในเพลงที่ 3 และ 4 จะมีไฟแดงเหลือเพียง 2 ดวง และกรรมการสามารถเลือกเก็บผู้เข้าแข่งขันไว้ได้เพียงคนเดียวเท่านั้น เมื่อ 3 คนสุดท้ายมาแข่งขันกัน คนที่มีคะแนนโหวตน้อยที่สุดจะต้องออกจากการแข่งขันทันที ส่วน 2 คนสุดท้าย จะต้อง Battle กัน โดยมีผู้ชมในห้องส่งเป็นผู้ตัดสิน และเฟ้นหาผู้ชนะประจำสัปดาห์เพื่อเข้าสู่รอบชิงชนะเลิศต่อไป
ในรอบชิงชนะเลิศ ผู้ชนะประจำสัปดาห์ทั้ง 12 คน และผู้แข่งขันอีก 1 คนที่ตกรอบไปและมีคะแนนโหวตให้กลับมาสูงที่สุด ผ่านการโหวตทางเว็บไซต์ จะเข้ามาแข่งขันในรอบชิงชนะเลิศ เพื่อหาผู้ชนะสูงสุด
โดยกติกาในรอบชิงชนะเลิศคือ ผู้เข้าแข่งขันทั้ง 13 คน จะแบ่งออกเป็น 2 กลุ่ม ร้องเพลงกลุ่มละ 2 เพลง ไฟสีแดงสามดวงจะส่องไปยังผู้มีคะแนนต่ำที่สุดสามอันดับ กรรมการมีสิทธิ์เลือกเก็บผู้เข้าแข่งขันไว้คนเดียวเท่านั้น ในรอบ 5 คนสุดท้าย จะไม่มีไฟสีแดง แต่ 3 คนที่มีคะแนนโหวตน้อยที่สุดจะต้องกลับบ้านทันที อีก 2 คนจะไปแข่งขันในรอบชิงชนะเลิศซึ่งเป็นเพลงสุดท้ายแล้ว
การคัดพลดับเบิลยูดับเบิลยูอี พ.ศ. 2559
'''การคัดพลดับเบิลยูดับเบิลยูอี พ.ศ. 2559''' (2016 WWE draft) การคัดพล ของ ดับเบิลยูดับเบิลยูอี เพื่อจัดระเบียบนักมวยปล้ำของทั้ง 2 ค่ายที่จัดขึ้นเมื่อวันที่ 19 กรกฎาคม ค.ศ. 2016 (วันที่ 20 กรกฎาคม ตามเวลาในไทย) ที่ เมืองวอร์เชสเตอร์ มลรัฐแมสซาชูเซตส์ ระหว่างการออกอากาศครั้งปฐมฤกษ์ของ สแมคดาวน์ ที่ได้ย้ายวันออกอากาศมาวันอังคาร
เบื้องหลัง
ในศึก รอว์ เมื่อวันจันทร์ที่ 11 กรกฎาคม ค.ศ. 2016 วินซ์ แม็กแมน ได้แต่งตั้ง (ในบท) ให้ เชน แม็กแมน ลูกชายคนโตเป็นผู้ดูแล สแมคดาวน์ และ สเตฟานี แม็กแมน ลูกสาวคนเล็กเป็นผู้ดูแลรอว์
ในศึก รอว์ วันจันทร์ถัดมา (18 กรกฎาคม) หรือหนึ่งวันก่อนการคัดพลผู้ดูแลทั้งสองค่ายได้แต่งตั้งให้ มิค โฟลีย์ เป็นผู้จัดการทั่วไปของรอว์และ แดเนียล ไบรอัน เป็นผู้จัดการทั่วไปของสแมคดาวน์
สเมลส์ไลก์ทีนสปิริต
"สเมลส์ไลก์ทีนสปิริต" (Smells Like Teen Spirit) เป็นเพลงของวงร็อกอเมริกันที่ชื่อ เนอร์วานา เป็นเพลงเปิดตัวของวงในอัลบั้มชุดที่ 2 ที่ชื่อ Nevermind (1991) ออกภายใต้สังกัดดีจีซีเรเคิดส์ เขียนโดยเคิร์ต โคเบน, คริสต์ โนโวเซลิก และเดฟ โกรห์ล และโปรดิวซ์โดยบุตช์ วิก
"สเมลส์ไลก์ทีนสปิริต" ประสบความสำเร็จอย่างคาดไม่ถึง ในปลายปี 1991 และทำให้อัลบั้มชุด Nevermind ติดอันดับ 1 บนชาร์ตในช่วงต้นปี 1992 และมักถูกพูดถึงว่าเป็นจุดเปลี่ยนเพลงอัลเทอร์เนทีฟร็อกก้าวเข้าสู่เพลงกระแสหลัก เพลงติดอันดับ 6 บนบิลบอร์ดฮอต 100 และติดอันดับสูงๆ ในชาร์ตทั่วโลกในปี 1991 และ 1992
"สเมลส์ไลก์ทีนสปิริต" ได้รับการชมเชยอย่างมาก อย่างเช่น ติดอันดับ 1 ของผลสำรวจแพซแอนด์จ็ฮบ ในนิตยสาร Village Voice และได้รับ 2 รางวัลเอ็มทีวีวิดีโอมิวสิกอวอร์ดส ที่ได้รับการเล่นอย่างหนักทางสถานีนี้ด้วย เพลงยังถูกเอ่ยว่าเป็น "เพลงชาติของเด็กไม่แยแส" ของเจเนอเรชันเอ็กซ์ แต่วงกลับไม่รู้สึกอึดอัดกับความสำเร็จนี้ ต่อมาไม่กี่ปีโคเบนเสียชีวิต เหล่านักฟังและนักวิจารณ์ก็ยังชื่นชมว่า "สเมลส์ไลก์ทีนสปิริต" เป็น 1 ในเพลงร็อกที่ยอดเยี่ยมที่สุดตลอดกาล
เครื่องอิสริยาภรณ์โปรตุเกส
เครื่องอิสริยาภรณ์โปรตุเกส. ประธานาธิบดีโปรตุเกสในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
เครื่องอิสริยาภรณ์รวมพระคริสต์ เอวิซ หอคอยและดาบ
(Banda das Três Ordens)
เครื่องอิสริยาภรณ์รวมสองสาย
(Banda das Duas Ordens)
เครื่องอิสริยาภรณ์หอคอยและดาบ
(Torre e Espada)
เครื่องเสนาอิสริยาภรณ์เอวิซ
(Ordem Militar de Avis)
เครื่องเสนาอิสริยาภรณ์นักบุญยากอบและพระขรรค์
(Ordem Militar de Sant'Iago da Espada)
เครื่องอิสริยาภรณ์อิงฟังตึ เด. เอ็งรีกึ
(Ordem do Infante D. Henrique)
เครื่องอิสริยาภรณ์กิตติคุณ (โปรตุเกส)
(Ordem do Mérito)
เครื่องอิสริยาภรณ์การศึกษาสาธารณะ
(Ordem da Instrução Pública)
อิสริยาภรณ์อาณานิคมจักรวรรดิ
(Ordem do Imperio)
เครื่องอิสริยาภรณ์ปฏิสนธินิรมลของวีลา วิโซซา
(Ordem de Nossa Senhora da Conceição de Vila Viçosa)
มีทั้งหมด 4 ชั้น คือ ชั้นมหากางเขน, ชั้นนายกอง, ชั้นอัศวินและชั้นเสิร์ฟ แพรแถบย่อไม่มีดอกจัน
อิสริยาภรณ์ปีกแห่งนักบุญมิเชล
(Ordem de São Miguel da Ala)
มีทั้งหมด 6 ชั้น คือ ชั้นสายสร้อย, ชั้นมหากางเขน, ชั้นนายทัพ, ชั้นนายกอง, ชั้นเจ้าพนักงานและ ชั้นอัศวิน แพรแถบย่อไม่มีดอกจัน
อิสริยาภรณ์นักบุญอิซาเบล
(Ordem da Rainha Santa Isabel)
อิสริยาภรณ์กิตติคุณราชสำนักโปรตุเกส
(Ordem do Mérito da Causa Monárquica)
มีทั้งหมด 6 ชั้น คือ ชั้นสายสร้อย, ชั้นมหากางเขน, ชั้นนายทัพ, ชั้นนายกอง, ชั้นเจ้าพนักงานและ ชั้นอัศวิน แพรแถบย่อไม่มีดอกจัน
อินทราเน็ต
อินทราเน็ต (intranet) คือ ระบบเครือข่ายคอมพิวเตอร์แบบภายในองค์กร ใช้เทคโนโลยีอินเทอร์เน็ต ในการใช้งานอินทราเน็ตจะต้องใช้โพรโทคอล IP เหมือนกับอินเทอร์เน็ต สามารถมีเว็บไซต์และใช้เว็บเบราว์เซอร์ได้เช่นกัน รวมถึงอีเมล ถ้าเราเชื่อมต่ออินทราเน็ตของเรากับอินเทอร์เน็ต เราก็สามารถใช้ได้ทั้ง อินเทอร์เน็ต และ อินทราเน็ต ไปพร้อม ๆ กัน แต่ในการใช้งานนั้นจะแตกต่างกันด้านความเร็ว ในการโหลดไฟล์ใหญ่ ๆ จากเว็บไซต์ในอินทราเน็ต จะรวดเร็วกว่าการโหลดจากอินเทอร์เน็ตมาก ดังนั้นประโยชน์ที่จะได้รับจากอินทราเน็ต สำหรับองค์กรหนึ่ง คือ สามารถใช้ความสามารถต่าง ๆ  ที่มีอยู่ในอินเทอร์เน็ตได้อย่างเต็มประสิทธิภาพ
เวลาที่มีการเชื่อมต่ออินทราเน็ตเข้ากับอินเทอร์เน็ต มักมีการติดตั้งไฟร์วอลล์สำหรับควบคุมการผ่านเข้าออกของข้อมูล ผู้ดูแลด้านความปลอดภัยในองค์กร สามารถควบคุมและจำกัดการใช้งานอินเทอร์เน็ตบางประเภท เช่น ไม่ให้เข้าไปยังเว็บไซต์ลามก หรือตรวจสอบว่าผู้ใช้รายไหนพยายามเข้าไปเว็บดังกล่าว เป็นต้น นอกเหนือจากนี้ ไฟล์วอลยังป้องกันไม่ให้บุคคลภายนอกจากอินเทอร์เน็ตเชื่อมต่อกับเครื่องคอมพิวเตอร์ภายในองค์กร นอกเหนือไปจากเซิร์ฟเวอร์สำหรับให้บริการซึ่งผู้บริหารเครือข่ายได้กำหนดไว้
การประยุกต์ใช้งานอินทราเน็ต
การประยุกต์ใช้อินทราเน็ตในปัจจุบันได้รับการออกแบบมาเพื่อรองรับการทำงานที่หลากหลาย อาทิเช่น การจัดการเอกสารข้อมูล, การตีพิมพ์และกระจายข่าวสาร, การจองห้องและอุปกรณ์, ห้องสนทนาออนไลน์ (chat room), เว็บบอร์ด (web board), อัลบั้มรูป, การจัดการสมุดรายชื่อและข้อมูลการติดต่อ และอื่น ๆ อีกมากมาย
โดยแนวโน้มการใช้งานของอินทราเน็ตในปัจจุบัน (พ.ศ. 2554) มีการดึงเอาเครือข่ายสังคม (social network) มาใช้เพื่อเชื่อมต่อและช่วยประสานการทำงานของบุคลากรภายในบริษัทหรือองค์กรที่ตั้งอยู่ห่างไกลกัน ไม่ว่าจะเป็นสาขาหรือสำนักงานในส่วนภูมิภาคให้ใกล้ชิดกันมากยิ่งขึ้น ทั้งนี้พบว่าการนำเอาสังคมออนไลน์มาประยุกต์ใช้ในองค์กรได้รับความนิยมเพิ่มมากขึ้นเรื่อย ๆ เนื่องจากเทคโนโลยีในปัจจุบันสนับสนุนให้การทำงานของอินทราเน็ตเป็นมากกว่าเครือข่ายเฉพาะภายในองค์กรที่ใช้จัดเก็บเอกสารเพียงอย่างเดียวเท่านั้น แต่ยังสามารถดึงเอาแอปพลิเคชันต่าง ๆ เข้ามาใช้งานร่วมกับอินทราเน็ตได้เป็นอย่างดีอีกด้วย
สตรีในประเทศอัฟกานิสถาน
ตลอดทั้งประวัติศาสตร์ สิทธิสตรีในประเทศอัฟกานิสถานมีการเปลี่ยนแปลงหลายครั้ง โดยสตรีได้รับความเท่าเทียมตามรัฐธรรมนูญประจำปี 1964 อย่างไรก็ตาม สิทธิเหล่านี้ถูกลิดรอนในคริสต์ทศวรรษ 1990 ผ่านผู้ปกครองชั่วคราวหลายคน เช่นตอลิบานในช่วงสงครามกลางเมือง ซึ่งสตรีแทบไม่มีเสรีภาพใด ๆ โดยเฉพาะเสรีภาพของพลเมือง นับตั้งแต่การถอดถอนรัฐบาลตอลิบานหลังจากวินาศกรรม 11 กันยายนที่สหรัฐ มีการพัฒนาสิทธิของสตรีอย่างมากในสาธารณรัฐอิสลามอัฟกานิสถาน    และสตรีมีสิทธิเท่าเทียมกับผู้ชาย โดยนิตินัย อีกครั้งตามรัฐธรรมนูญฉบับปี 2004 ซึ่งเนื้อหาส่วนใหญ่อิงจากฉบับปี 1964 อย่างไรก็ตาม สิทธิของพวกเธอยังคงมีความซับซ้อนจากมุมมองปฏิกิริยาของสตรีในโรงเรียนบางแห่ง โดยเฉพาะในชนบท ซึ่งยังคงสร้างความกังวลในระดับนานาชาติ เมื่อตอลิบานกลับมาควบคุมอัฟกานิสถานอีกครั้งใน ค.ศ. 2021 ความกังวลต่ออนาคตของสตรีในประเทศจึงมีมากขึ้น
ภาพรวม
ประเทศอัฟกานิสถานตั้งอยู่ในเอเชียใต้และมีประชากรเกือบ 34 ล้านคน ในจำนวนนี้ 15 ล้านคนเป็นผู้ชาย และ 14.2 ล้านคนเป็นผู้หญิง ประมาณร้อยละ 22 ของชาวอัฟกันอาศัยอยู่ในพื้นที่เมือง และร้อยละ 78 อาศัยอยู่ในพื้นที่ชนบท ตามขนมธรรมเนียมพื้นเมือง ผู้หญิงส่วนใหญ่จะแต่งงานทันทีหลังเรียนจบชั้นระดับมัธยม โดยส่วนใหญ่เป็นแม่บ้านตลอดทั้งชีวิตของเธอ
การรักษาความลับ
การรักษาความลับ (Confidentiality) ในทางคอมพิวเตอร์หมายถึงการรับรองว่าจะมีการเก็บข้อมูลไว้เป็นความลับ และผู้ที่มีสิทธิ์เท่านั้นจึงจะเข้าถึงข้อมูลนั้นได้ เนื่องจากข้อมูลบางอย่างในองค์กรมีความสำคัญ และไม่สามารถเปิดเผยต่อบุคคลภายนอกองค์กรได้ ช่วยลดความเสี่ยงต่อการถูกคุกคามของระบบ ถือเป็นการปกป้องความมั่นคงปลอดภัยของระบบและตัวองค์กรเอง
ส่วนประกอบ 2 ส่วนที่สำคัญที่จะช่วยทำให้ข้อมูลนั้นเป็นความลับได้ก็คือ การกำหนดสิทธิ์ และการพิสูจน์ตัวตน ซึ่งอาจทำได้หลายวิธี ได้แก่ การใช้รหัสผ่านในการเข้าถึงข้อมูล, ลายเซ็นดิจิตอล, SSL
เกาะฮาวาย
เกาะฮาวาย หรือเรียกว่า เกาะใหญ่ เป็นเกาะใหญ่สุดในหมู่เกาะฮาวาย ตั้งอยู่ทางตะวันออกเฉียงใต้สุด มีพื้นที่ 10,430 ตารางกิโลเมตร ซึ่งใหญ่กว่าทุกเกาะในหมู่เกาะฮาวายรวมกัน และเป็นเกาะใหญ่สุดในสหรัฐอเมริกา เกาะนี้มีขอบเขตเทียบเท่าเคาน์ตีฮาวายในรัฐฮาวาย เกาะฮาวายรู้จักกันในชื่อ "เกาะใหญ่" เพื่อลดความสับสนระหว่างชื่อเกาะกับรัฐ
ธีรศักดิ์ นาคประสงค์
ธีรศักดิ์ นาคประสงค์ (ชื่อเล่น:อุ๊) เกิดวันที่ 6 พฤศจิกายน พ.ศ. 2528 เป็นนักวอลเลย์บอลชายชาวไทย ปัจจุบันเล่นให้กับสโมสรวอลเลย์บอลไดมอนด์ ฟู้ด สระบุรี ในตำแหน่งตัวบล็อกกลาง
ชีวิตส่วนตัว
เมื่อวันที่ 26 สิงหาคม พ.ศ. 2555 ธีรศักดิ์สมรสกับ พรรณวรินทร์ วิริยะพันธุ์ นอกจากนี้ ได้วางแผนไว้ว่าอยากมีลูก 2 คน
ไท่เว่ย์
ไท่เว่ย์ หรือสำเนียงฮกเกี้ยนเรียก ไทอุย แปลตรงตัวว่า มหาเสนา (Grand Commandant) เป็นตำแหน่งผู้บัญชาการทหารสูงสุดในจีนโบราณ, เวียดนาม, และคาบสมุทรเกาหลี เอกสารเก่าแก่ที่สุดที่ระบุถึงตำแหน่งนี้ คือ ลฺหวี่ชื่อชุนชิว (呂氏春秋) เขียนขึ้นในศตวรรษที่ 3 ก่อนคริสตกาล
ในราชวงศ์ฮั่นตะวันตก (西漢朝) นับเป็นหนึ่งในขุนนางชั้นสูงสุดสามตำแหน่ง ซึ่งเรียกว่า "ซันกง" (三公; "สามพระยา")
รัฐเอชปีรีตูซังตู
เอชปีรีตูซังตู (Espírito Santo) เป็นรัฐในภาคตะวันออกเฉียงใต้ของประเทศบราซิล มีเมืองหลวงของรัฐคือเมืองวีตอเรีย และเมืองใหญ่สุดคือเมืองเซร์รา มีพื้นที่ติดชายหาดกว้างขวาง (40%) รัฐยังมีท่าเรือที่สำคัญของประเทศ และชายหาดก็เป็นแหล่งท่องเที่ยว มีการปลูกกาแฟ อ้อย ผลิตไม้ ผลิตภัณฑ์อาหาร
ประชากร
รายงานจาก IBGE ใน ค.ศ. 2012 มีผู้อาศัยอยู่ในรัฐนี้ 3,637,000 คน และข้อมูลสำมะโนตัวอย่างครัวเรือนจากสำนักงานการวิจัยแห่งชาติใน ค.ศ. 2012 แบ่งได้เป็นคนผิวขาว 1,835,000 คน (50.45%), คนผิวน้ำตาล (ผสม) 1,448,000 คน (39.81%), คนผิวดำ 336,000 คน (9.25%), คนเอเชีย 7,000 คน (0.19%) และคนพื้นเมือง 11,000 คน (0.30%)
ฤดูพายุเฮอริเคนแอตแลนติก พ.ศ. 2559
'''ฤดูพายุเฮอริเคนแอตแลนติก พ.ศ. 2559''' คือช่วงของฤดูกาลในอดีต ที่เคยมีการก่อตัวของพายุหมุนเขตร้อน ฤดูกาลอย่างเป็นทางการจะเริ่มนับในวันที่ 1 มิถุนายน และไปสิ้นสุดในวันที่ 30 พฤศจิกายน เหล่านี้วันตามขอบระยะเวลาของแต่ละช่วงฤดูถือเป็นช่วงเวลาที่มีพายุก่อตัวมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลา ฤดูกาลนี้เริ่มต้นเร็วกว่าปกติถึงเกือบ 5 เดือน ก่อนที่จะมีการเริ่มต้นฤดูกาลอย่างเป็นทางการ โดยพายุเฮอริเคนอเล็กซ์ ก่อตัวขึ้นทางตะวันออกของมหาสมุทรแอตแลนติกในวันที่ 13 มกราคม
พายุเฮอริเคนอเล็กซ์
อเล็กซ์เป็นพายุกึ่งโซนร้อนลูกแรกในเดือนมกราคม นับตั้งแต่ปี พ.ศ. 2521 และจากการบันทึก พบว่ามีพายุหมุนเขตร้อน หรือพายุหมุนนอกเขตร้อนเพียงสี่ลูกที่ก่อตัวในช่วงเดือนนี้ ต่อมาในวันที่ 14 มกราคม เวลา 15:00 UTC อเล็กซ์ ทวีกำลังแรงขึ้นเป็นพายุเฮอริเคน และกลายเป็นพายุเฮอริเคนลูกที่สองในเดือนมกราคม นับตั้งแต่พายุเฮอริเคนหนึ่ง เมื่อปี พ.ศ. 2481
พายุโซนร้อนบอนนี
เหนือการก่อตัว การเตือนภัยพายุโซนร้อนถูกใช้ระหว่างแม่น้ำสะวันนาถึงแม่น้ำลิตเติ้ล ฝนตกหนักที่เกี่ยวข้องกับบอนนีก่อให้เกิดน้ำท่วมเฉพาะที่ พร้อมกับตำรวจทางหลวงรัฐเซาท์แคโรไลนาได้ปิดการจราจรเส้นทางมุ่งหน้าลงใต้ของทางหลวงอินเตอร์สเตตหมายเลข 95 ในแจสเปอร์เคาน์ตี รัฐเซาท์แคโรไลนา คลื่นยักษ์พัดเข้าตลอดแนวชายฝั่งของสหรัฐอเมริกาตะวันออกเฉียงใต้ มีการค้นพบร่างของชายอายุ 20 ปี ในเบรฟวาร์ดเคาน์ตี รัฐฟลอริดา หลังจากเขาจมน้ำเสียชีวิต ขณะที่มีการพบร่างชายอายุ 21 ปี ในนิวแฮโนเวอร์เคาน์ตี รัฐนอร์ทแคโรไลนา ภายหลังจากที่เขาได้หายตัวไปหลายวัน ในทั้งหมด บอนนีถูกประมาณว่าเป็นสาเหตุของความเสียหายมากกว่า 600,000 ดอลลาร์สหรัฐ (ค่าเงิน ค.ศ. 2016)
รายชื่อพายุ
รายชื่อต่อไปนี้จะใช้สำหรับพายุที่ก่อตัวในมหาสมุทรแอตแลนติกเหนือในปี พ.ศ. 2559 หากมีชื่อที่ถูกปลด จะมีการประกาศโดยองค์การอุตุนิยมวิทยาโลกในฤดูใบไม้ผลิ พ.ศ. 2560 และชื่อที่ไม่ได้ถูกปลดจากรายการนี้จะถูกนำกลับมาใช้อีกครั้งในปี พ.ศ. 2565 โดยรายการที่ใช้ในปีนี้เป็นรายการเดียวกับที่ใช้ในฤดูกาล พ.ศ. 2553 โดยในฤดูนี้มีชื่อที่เปลี่ยนแปลงคือ อีกอร์ และ โทมัส ซึ่งถูกปลดและแทนที่ด้วย เอียน และ โทไบอัส ตามลำดับ
ผลกระทบ
ตารางนี้แสดงพายุทั้งหมดที่ก่อตัวในปี พ.ศ. 2559 ซึ่งรวมระยะเวลาการก่อตัว, ชื่อ, สถานที่ขึ้นฝั่ง–แสดงชื่อสถานที่เป็นตัวหนา–, ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2016
ยากิอูดง
ยากิอูดง เป็นอาหารญี่ปุ่นที่ทำโดยนำอูดงมาผัดกับส่วนผสมต่าง ๆ เช่น เนื้อสัตว์ และ ผัก และปรุงรสด้วยเครื่องปรุงรส คล้ายกับยากิโซบะ
ประวัติศาสตร์
มีร้านหลายแห่งที่อ้างว่าเป็นผู้ริเริ่มยากิอูดง แต่ต้นกำเนิดจริง ๆ นั้นไม่แน่นอน วิธีการปรุงจะเหมือนกับ
ประเทศแกมเบียในโอลิมปิกเยาวชนฤดูร้อน 2018
ประเทศแกมเบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติแกมเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศแกมเบียไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
รักของนายดอกไม้
รักของนายดอกไม้ เป็นละครโทรทัศน์ไทยแนว โรแมนติก-คอมเมดี นำแสดงโดย ศรราม เทพพิทักษ์, เจนี่ เทียนโพธิ์สุวรรณ และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 22 ตุลาคม พ.ศ. 2548-4 ธันวาคม พ.ศ. 2548 ทุกวันศุกร์-อาทิตย์ เวลา 20.20 - 22.05 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท อาร์.เอส.โปรโมชั่น จำกัด จากบทประพันธ์ของ สุรินทร์ รุ่งสว่าง บทโทรทัศน์โดย พิง ลำพระเพลิง กำกับการแสดงโดย นพดล มงคลพันธ์
ชิมมิ
ชิมมิ หมายถึง ส่วนผสมอาหารที่ถือว่าหายากเพราะส่วนผสมนั้นมีน้อยหรือรูปลักษณ์และรสชาติตรงผิดไปจากความต้องการของคนโดยสิ้นเชิง
คำว่า "ชิมมิ" มาจากอักษรคันจิ 2 ตัวคือคำว่า "ชิง" (珍) แปลว่า "หายาก" และ "มิ" (味) แปลว่า "รสชาติ" จึงแปลตรง ๆ ว่า "รสชาติที่หายาก"
ในความหมายโดยกว้าง อาหารที่ดูแปลกตาเพราะมาจากต่างภูมิภาค หรือสถานที่ที่มีวัฒนธรรมการกินที่แตกต่างกันก็อาจเรียว่าเป็นชิมมิได้ด้วย
สนอง นิสาลักษณ์
พลเรือตรี สนอง นิสาลักษณ์ อดีตนายทหารเรือ นักการทูต และนักการเมืองไทย
ประวัติ
พล.ร.ต. สนอง เกิดเมื่อวันที่ 8 สิงหาคม พ.ศ. 2459 ที่ตำบลท่าเรือจ้าง อำเภอเมือง จังหวัดจันทบุรี เป็นบุตรของนายนี้ และนางสละ นิสาลักษณ์ ในจำนวนบุตรทั้งหมด 4 คน
จบการศึกษาจากโรงเรียนสวนกุหลาบวิทยาลัย ชั้นมัธยมศึกษาปีที่ 8 (ม.ศ. 8) เมื่อปี พ.ศ. 2477 และจบการศึกษาจากโรงเรียนนายเรือ พรรคนาวิน เมื่อปี พ.ศ. 2483, โรงเรียนนายทหาร พ.ศ. 2498, วิทยาลัยการทัพเรือ รุ่นที่ 3 พ.ศ. 2504, วิทยาลัยป้องกันราชอาณาจักร รุ่นที่ 7 พ.ศ. 2507 - พ.ศ. 2508 รวมถึงเคยไปศึกษาวิชาการบินและการปกครอง ที่ประเทศอังกฤษ และหลักสูตรนาวิกโยธิน
ชีวิตส่วนตัว พล.ร.ต. สนอง สมรสกับ คุณหญิงอนันต์ นิศาลักษณ์ มีบุตรสาวหนึ่งคน นอกจากนี้แล้ว พล.ร.ต. สนอง ยังเป็นผู้ที่ทูลขอพระราชทาน เพลงพระราชนิพนธ์ มาร์ชราชนาวิกโยธิน จากพระบาทสมเด็จพระเจ้าอยู่หัว เป็นเพลงประจำหน่วยฯ ขณะดำรงตำแหน่งผู้บัญชาการหน่วยบัญชาการนาวิกโยธิน เมื่อปี พ.ศ. 2502 อีกด้วย
การทำงาน
พล.ร.ต. สนอง เริ่มรับราชการในตำแหน่งประจำแผนกปืน เรือรบหลวงศรีอยุธยา จากนั้นได้เปลี่ยนเป็นนักบิน ประจำกองการบินทหารเรือ และมีความเจริญก้าวหน้าทางราชการจนในที่สุด เป็นผู้บังคับบัญชาหน่วยบัญชาการนาวิกโยธิน ถึง 2 สมัย คือ ในปี พ.ศ. 2500 และ พ.ศ. 2505 - พ.ศ. 2509 และมีตำแหน่งสูงสุดในชีวิตทหารเรือ คือ เจ้ากรมการข่าวทหารเรือ พ.ศ. 2509
หลังจากนั้นจึงได้โอนย้ายมาเป็นข้าราชการพลเรือน ในตำแหน่งเอกอัครราชทูตผู้มีอำนาจเต็ม ประจำไต้หวัน เมื่อวันที่ 26 กุมภาพันธ์ ปี พ.ศ. 2514, เอกอัครราชทูตผู้มีอำนาจเต็ม ประจำยูโกสลาเวีย เมื่อวันที่ 8 ตุลาคม ปี พ.ศ. 2516 และ เอกอัครราชทูตผู้มีอำนาจเต็มประจำโรมาเนีย อีกตำแหน่งหนึ่งเมื่อวันที่ 17 ธันวาคม ปี พ.ศ. 2517 ก่อนจะเกษียณอายุราชการในตำแหน่ง นายทหารนอกราชการ สังกัดสำนักงานปลัดกระทรวงกลาโหม เมื่อปี พ.ศ. 2519
พล.ร.ต. สนอง นิสาลักษณ์ ถึงแก่อนิจกรรมระหว่างดำรงตำแหน่ง ส.ส. เมื่อวันที่ 13 ตุลาคม พ.ศ. 2526 จึงมีการเลือกตั้งซ่อม และเป็น พล.อ. หาญ ลีลานนท์ เป็นผู้ได้รับเลือกตั้งแทนไปในที่สุด
ตราแผ่นดินของกัมพูชา
ตราแผ่นดินของกัมพูชา (พระราชอาณาจักรกัมพูชา) แบบปัจจุบัน ใช้เป็นตราประจำราชวงศ์กัมพูชาและใช้เป็นตราหน้าหมวกทหารกัมพูชาด้วย
ลักษณะ
ตราแผ่นดินของกัมพูชาในปัจจุบันใช้ (รูปแบบที่ทวิ ២) มีลักษณะเป็นรูปฉลองพระองค์ครุยคลุมพานแว่นฟ้า อัญเชิญพระแสงขรรค์และเครื่องหมายอุณาโลมภายใต้พระมหามงกุฎเปล่งรัศมี มีลายช่อต่อออกมาจากกรรเจียกจรทั้งสองข้าง รูปดังกล่าวอยู่เหนือรูปดาราของเครื่องราชอิสริยาภรณ์พระราชอาณาจักรกัมพูชา (Royal Order of Cambodia) และมีรูปลายก้านขดอยู่ใต้รูปฉลองพระองค์ครุยอีกชั้นหนึ่ง ถัดมาทางด้านข้างทั้ง 2 ด้านขนาบด้วยรูปฉัตร 5 ชั้น ซึ่งประคองโดยคชสีห์ทางด้านซ้าย และราชสีห์ทางด้านขวา เบื้องล่างสุดของรูปทั้งหมดเป็นแพรแถบแสดงข้อความว่า "ព្រះចៅក្រុងកម្ពុជា" ("พระเจ้ากรุงกัมพูชา") ด้วยอักษรเขมรแบบอักษรมูล
ความหมายของสัญลักษณ์ในดวงตรามีดังต่อไปนี้
สมัยกัมพูชาประชาธิปไตย
ตราแผ่นดินของกัมพูชาในสมัยเขมรแดง (หรือในชื่อเรียกอย่างเป็นทางการว่า กัมพูชาประชาธิปไตย) มีลักษณะตามที่กำหนดไว้ในบทที่ 12 มาตรา 17 ของรัฐธรรมนูญแห่งกัมพูชาประชาธิปไตยไว้ว่า "ในตราแผ่นดินเป็นรูประบบเขื่อนกั้นน้ำและคลองชลประทาน เป็นสัญลักขณ์บอกถึงเกษตรกรรมสมัยใหม่ โรงงานโรงหนึ่งเป็นสัญลักขณ์บอกถึงอุตสาหกรรม รูปทั้งหมดนี้อยู่ภายในพวงมาลัยรวงข้าวมีคำจารึกข้างใต้ว่า "กัมพูชาประชาธิปไตย" " ข้อความดังกล่าวนี้บรรจุอยู่ในแพรแถบสีแดง และเขียนด้วยอักษรเขมรแบบอักษรเชรียง
ลู้ก ไบรอัน
โทมัส ลูเธอร์ "ลู้ก" ไบรอัน (Thomas Luther "Luke" Bryan; เกิด 17 กรกฎาคม ค.ศ. 1976) เป็นนักร้องแนวคันทรีชาวอเมริกัน ไบรอันเริ่มทำงานอาชีพดนตรีในกลางคริสต์ทศวรรษ 2000 โดยเขียนเพลงให้เทรวิส ทริตต์ และบิลลี เคอร์ริงตัน หลังจากเซ็นสัญญากับแคปิตอลเรเคิดส์ในแนชวิลล์ รัฐเทนเนสซี ในปีค.ศ. 2007 พร้อมกับลูกพี่ลูกน้องชื่อ แชด คริสโตเฟอร์ บอยด์ เขาได้ออกอัลบั้ม ไอล์สเตย์มี ที่มีเพลงอย่าง "ออลมายเฟรนส์เซย์" "วีโรดอินทรักส์" และ "คันทรีแมน" อัลบั้มต่อมาคือ ดูอินมายทิง มีเพลง "ดูไอ" ซึ่งไบรอันเขียนเพลงร่วมกับชาลส์ เคลลี และเดฟ เฮย์วูด จากวงเลดีแอนเทเบลลัม และมีซิงเกิลอันดับหนึ่งอย่าง "เรนอิสอะกูดทิง" และ "ซัมวันเอลส์คอลลิงยูเบบี"
อัลบั้มที่สาม เทลเกตส์แอนด์แทนไลนส์ ออกในปี ค.ศ. 2011 มีเพลง "คันทรีเกิร์ล (เชกอิตฟอร์มี)"และเพลงอันดับหนึ่งอย่าง "ไอโดนต์วอนต์ดิสไนต์ทูเอนด์" "ดรังก์ออนยู" และ "คิสทูมอร์โรว์กูดบาย" อัลบั้มชุดที่สี่ แครชมายปาร์ตี ออกในเดือนสิงหาคม ค.ศ. 2013 มีเพลงอันดับหนึ่งอย่าง "แครชมายปาร์ตี" และ "แดตส์มายคายด์ออฟไนต์" "ดริงก์อะเบียร์" "เพลย์อิตอะเกน" "โรลเลอร์โคสเตอร์" และ "ไอซียู" อัลบั้มที่ห้า คิลเดอะไลตส์ ออกจำหน่ายเดือนสิงหาคม ค.ศ. 2015 และซิงเกิลแรก "คิกเดอะดัสต์อัป" กลายเป็นเพลงอันดับหนึ่งเพลงที่สิบสาม ตามมาด้วยเพลงอันดับหนึ่งเพลงที่สิบสี่ "สตริปอิตดาวน์" ไบรอันมีส่วนร่วมเขียนซิงเกิลของตนเอง ยกเว้นเพลง "ดรังก์ออนยู" "แครชมายปาร์ตี" "แดตส์มายคายด์ออฟไนต์" "ดริงก์อะเบียร์" "โรลเลอร์โคสเตอร์" และ "คิกเดอะดัสต์อัป" และร่วมผลิตอัลบั้มเพลงทั้งสี่อัลบั้มและอัลบั้มรวมเพลงอีก 1 อัลบั้มร่วมกับเจฟฟ์ สตีเวนส์ ไบรอันได้รับรางวัลอะคาเดมีออฟคันทรีมิวสิกอะวอดส์ สาขาผู้ให้ความบันเทิงแห่งปี ด้วย นับถึงปัจจุบัน ไบรอันขายอัลบั้มได้มากกว่า 7 ล้านอัลบั้ม และซิงเกิล 27 ล้านซิงเกิลทั่วโลก
ชีวิตช่วงแรก
ไบรอันเกิดในชนบทเมืองลีสเบิร์ก รัฐจอร์เจีย เป็นบุตรของเลอแคลร์ (นามสกุลเดิม วัตคินส์) และทอมมี ไบรอัน ชาวไร่ถั่วลิสง ไม่นานนักก่อนลู้กตัดสินใจย้ายไปอยู่ที่แนชวิลล์ ขณะอายุ 19 ปี เกิดเหตุโศกนาฏกรรมกับครอบครัวของเขา "พี่ชายของผม คริส ประสบอุบัติเหตุทางรถยนต์เสียชีวิต ผมรับไม่ได้ ไม่อยากพูดถึงเรื่องนี้ คุณคงไม่อาจผ่านมันไปได้จริง ๆ" แม่ของเขา เลอแคลร์เคยกล่าวว่า "เรารู้ว่า ณ เวลาหนึ่ง ลู้กจะย้ายไปที่แนชวิลล์ แต่คุณทิ้งครอบครัวของคุณไม่ได้ ฉันไม่อยากคิดถึงเรื่องที่ว่าเขาไม่อยู่แล้ว"
ลู้กเข้าเรียนวิทยาลัยที่มหาวิทยาลัยจอร์เจียเซาเทิร์นแทน ในสเตตส์โบโร รัฐจอร์เจีย ซึ่งเขาเข้าสมาคมซิกมาชี และจบการศึกษาระดับปริญญาตรีในปี ค.ศ. 1999 สาขาบริหารธุรกิจ หนึ่งในรุ่นน้องของไบรอันคือโคล สวินเดลล์ จอร์เจียเซาเทิร์นรุ่น 2005 ผู้ได้รับรางวัลศิลปินหน้าใหม่ในรายการอะคาเดมีออฟคันทรีมิวสิก ปี ค.ศ. 2015
หลายปีต่อมา ไบรอันย้ายมาที่แนชวิลล์ หลังจากพ่อของเขาบอกให้เขาเก็บของขึ้นรถกระบะเพื่อทำงานดนตรี เขาประสบความสำเร็จฐานะนักแต่งเพลง แต่ไม่นานหลังจากนั้นเขาได้เซ็นสัญญาเป็นนักร้อง เพลงที่ได้รับความนิยมเพลงแรกของเขาคือ "ออลมายเฟรนส์เซย์"
เมื่อลู้กได้รับเชิญให้มาแสดงที่รายการแกรนด์โอลโอปรีย์ พี่สาวของเขา เคลลี เตรียมผู้ชม 129 คนให้มาชมการเปิดตัวในรายการโอปรีย์ สองสามวันหลังจากเขาแสดง พี่สาวของเขาเสียชีวิตอย่างไม่คาดฝัน และไม่ทราบสาเหตุ ไบรอันกล่าวว่า สาเหตุการตายไม่เคยถูกเปิดเผย "พี่ร่วมท้องของผมจากโลกนี้ไปหมดแล้ว จากไปสองคนอย่างไวมาก จากไปในแบบที่แตกต่าง บ้า และเศร้าที่ว่าเราจะไม่มีทางได้รู้และไม่มีทางได้เข้าใจ"
ข้อมูล
ข้อมูล คือค่าของตัวแปรในเชิงคุณภาพหรือเชิงปริมาณ ที่อยู่ในความควบคุมของกลุ่มของสิ่งต่าง ๆ ข้อมูลในเรื่องการคอมพิวเตอร์ (หรือการประมวลผลข้อมูล) จะแสดงแทนด้วยโครงสร้างอย่างหนึ่ง ซึ่งมักจะเป็นโครงสร้างตาราง (แทนด้วยแถวและหลัก) โครงสร้างต้นไม้ (กลุ่มของจุดต่อที่มีความสัมพันธ์แบบพ่อลูก) หรือโครงสร้างกราฟ (กลุ่มของจุดต่อที่เชื่อมระหว่างกัน) ข้อมูลโดยปกติเป็นผลจากการวัดและสามารถทำให้เห็นได้โดยใช้กราฟหรือรูปภาพ ข้อมูลในฐานะมโนทัศน์นามธรรมอันหนึ่ง อาจมองได้ว่าเป็นระดับต่ำที่สุดของภาวะนามธรรมที่สืบทอดเป็นสารสนเทศและความรู้ ข้อมูลดิบ หรือ ข้อมูลที่ยังไม่ประมวลผล เป็นศัพท์อีกคำหนึ่งที่เกี่ยวข้อง หมายถึงการรวบรวมจำนวนและอักขระต่าง ๆ ซึ่งมักจะเกิดขึ้นตามปกติในการประมวลผลข้อมูลเป็นระยะ และ ข้อมูลที่ประมวลผลแล้ว จากระยะหนึ่งอาจถือว่าเป็น ข้อมูลดิบ ของระยะถัดไปก็ได้ ข้อมูลสนามหมายถึงข้อมูลดิบที่รวบรวมมาจากสภาพแวดล้อม ณ แหล่งกำเนิด ที่ไม่อยู่ในการควบคุม ข้อมูลเชิงทดลองหมายถึงข้อมูลที่สร้างขึ้นภายในสภาพแวดล้อมของการค้นคว้าทางวิทยาศาสตร์โดยการสังเกตและการบันทึก
ความหมายของข้อมูล สารสนเทศ และความรู้
ศัพท์คำว่าข้อมูล สารสนเทศ และความรู้ บ่อยครั้งถูกใช้แทนมโนทัศน์ที่ทับซ้อนกัน ระดับของภาวะนามธรรมคือความแตกต่างหลักที่จะนำมาพิจารณา ข้อมูลคือระดับของภาวะนามธรรมต่ำที่สุด สารสนเทศอยู่ในระดับถัดไป และสุดท้ายความรู้คือระดับสูงที่สุดในสามสิ่งนี้ ข้อมูลโดยตัวมันเองนั้นไม่มีความหมายอะไร เมื่อข้อมูลกลายเป็นสารสนเทศ มันจะต้องถูกตีความและมีความหมายเกิดขึ้น ตัวอย่างเช่น ความสูงของยอดเขาเอเวอเรสต์โดยทั่วไปถือว่าเป็นข้อมูล หนังสือเกี่ยวกับลักษณะภูมิประเทศของยอดเขาเอเวอเรสต์ก็อาจถือว่าเป็นสารสนเทศ และรายงานเกี่ยวกับสารสนเทศเชิงปฏิบัติ เรื่องเส้นทางที่ดีที่สุดในการปีนยอดเขาเอเวอเรสต์ก็เรียกได้ว่าเป็นความรู้
เบย์นอน-เดวีส์ใช้มโนทัศน์ของป้ายเพื่อแยกแยะระหว่างข้อมูลกับสารสนเทศ กล่าวคือ ข้อมูลคือสัญลักษณ์ต่าง ๆ ในขณะที่สารสนเทศจะเกิดขึ้นเมื่อสัญลักษณ์เหล่านั้นใช้อ้างถึงบางสิ่งบางอย่าง
รายชื่อผู้ชนะชาร์ตเอ็มเคานต์ดาวน์ (ค.ศ. 2023)
ชาร์ตเอ็มเคานต์ดาวน์ เป็นรายการชาร์ตเพลงทางโทรทัศน์ของเอ็มเน็ตในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2023 มี 19 ซิงเกิลที่ได้อันดับที่หนึ่งในชาร์ต และ 16 ศิลปินได้รับถ้วยรางวัลอันดับหนึ่ง "Fighting" โดยบีเอสเอส มีคะแนนสูงสุดที่ 10,669 คะแนนในการออกอากาศวันที่ 16 กุมภาพันธ์ และมี 3 เพลงที่ได้รับ Triple Crown ได้แก่ "Fighting" โดยบีเอสเอส "Take Two" โดยบีทีเอส และ "Seven" โดยจ็องกุก
จังหวัดหายเซือง
หายเซือง (Hải Dương) เป็นจังหวัดตั้งอยู่ในภูมิภาคดินดอนสามเหลี่ยมปากแม่น้ำแดงทางตอนเหนือของประเทศเวียดนาม ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า ซึ่งแปลว่า "มหาสมุทร" แต่ในความเป็นจริงพื้นที่ของจังหวัดในปัจจุบันไม่มีทางออกสู่ทะเล ทุกวันนี้หายเซืองเป็นหนึ่งในบรรดาจังหวัดที่มีอุตสาหกรรมและการพัฒนามากที่สุดในประเทศ
เมจิกไนท์ เรย์เอิร์ธ
เมจิกไนท์ เรย์เอิร์ธ เป็นการ์ตูนญี่ปุ่น ผลงานของแคลมป์ ลงตีพิมพ์ในนิตยสารนากาโยชิ ตั้งแต่ปี พ.ศ. 2536-2539 ฉบับรวมเล่มแบ่งเป็น 2 ภาค ภาคละ 3 เล่ม เรื่องราวเกี่ยวกับเด็กสาว 3 คนที่ได้มาพบกันโดยบังเอิญบนหอโตเกียว และถูกเรียกไปยังโลกต่างมิติด้วยกัน เพราะทั้ง 3 คือนักรบที่ถูกเลือก โดยมีจุดที่น่าสังเกตคือ นอกจากตัวละครหลักทั้ง 3 คนแล้ว ชื่อของตัวละครอื่นๆ และอาณาจักรที่ปรากฏในเรื่อง ต่างเป็นชื่อรุ่นของรถยนต์ทั้งสิ้น
เมจิกไนท์ เรย์เอิร์ธ ได้ถูกสร้างเป็นอนิเมะ ออกอากาศครั้งแรกในประเทศญี่ปุ่นเมื่อปี 2537 ทางสถานีโยมิอุริทีวี จากนั้นในปี 2540 ก็ได้ถูกสร้างเป็นโอวีเอ ความยาว 3 ตอนจบ โดยเปลี่ยนผู้ออกแบบตัวละครจาก อาสึโกะ อิชิดะ มาเป็น เมงุมิ คาโดโนโซโนะ และได้ มิจิทากะ คิคุจิ มาเป็นผู้ออกแบบหุ่นยนต์
ในประเทศไทย สำนักพิมพ์วิบูลย์กิจเป็นผู้ได้รับลิขสิทธิ์ตีพิมพ์ รวม 2 ภาค 12 เล่มจบ เพราะได้ตีพิมพ์โดยนำต้นฉบับญี่ปุ่น 1 เล่ม มาแบ่งครึ่งเป็น 2 เล่ม อีกทั้งระยะเวลาการตีพิมพ์ของภาค 1 กับภาค 2 นั้นก็ห่างกันถึง 9 ปี (ภาคแรกตีพิมพ์เมื่อปี 2539 ส่วนภาค 2 ตีพิมพ์เมื่อปี 2548 ) สำหรับฉบับอนิเมะเคยออกอากาศทางช่อง 9 อ.ส.ม.ท. เมื่อปี พ.ศ. 2540 ในช่วงของ ช่อง 9 การ์ตูน โดยใช้ชื่อเรื่องว่า นักรบสาวเรย์เอิร์ธ เวลา 09.00-09.30 น. และออกอากาศซ้ำในปี พ.ศ. 2541 เวลา 07.30-08.00 น. ส่วนฉบับโอวีเอ ออกวางจำหน่ายในรูปแบบ VCD และ DVD โดย DEX
ปริศนาสมบัติอัจฉริยะ ตอน ผจญค่ายกลกระดูก
ปริศนาสมบัติอัจฉริยะ ตอน ผจญค่ายกลกระดูก เป็นนวนิยายเล่มแรกในชุดปริศนาสมบัติอัจฉริยะ ประพันธ์โดยริก ไรออร์แดน ตีพิมพ์ครั้งแรกในสหรัฐอเมริกาเมื่อวันที่ 9 กันยายน พ.ศ. 2551 โดยสำนักพิมพ์สกอลาสติก เนื้อเรื่องเริ่มต้นขึ้นที่สองพี่น้องกำพร้า แดนและเอมี่ คาฮิลล์ ทั้งสองค้นพบว่าตนเป็นส่วนหนึ่งของคาฮิลล์  ตระกูลที่มีพลังอำนาจมากที่สุดในโลก  ซึ่งสมาชิกในตระกูลต้องฝ่าฟันกันเพื่อค้นหาคำไขปริศนาทั้ง 39 คำ